బి.నాగిరెడ్డి
తర్వాత 1950లో నిర్మాతగా మారి చక్రపాణితో కలిసి విజయా ప్రొడక్షన్స్ స్థాపించాడు. ఉన్నతమైన ప్రమాణాలతో పండితపామర జనరంజకంగా సినిమాలు తీసిన విజయా సంస్థ తెలుగు సినిమా చరిత్రలో ఒక సువర్ణాధ్యాయాన్ని సృష్టించింది. 1950లో వచ్చిన షావుకారుతో మొదలైన ప్రస్థానం 1962లో వచ్చిన గుండమ్మ కథ వరకు ఉచ్ఛస్థితిలో కొనసాగింది. విజయుడనేది మహాభారత వీరుడు అర్జునుడి పేర్లలో ఒకటి. గెలుపును సూచించే ఆ పేరునే నాగిరెడ్డి తమ సంస్థకు ఎన్నుకున్నాడు. ఆ పేరు విజయా సంస్థకు సార్థకం కావడమే గాక పత్రికా ప్రచురణ, వైద్యం లాంటి ఇతర రంగాల్లో కూడా ఆయన్నే అంటిపెట్టుకుని ఆయన్ను విజయాధినేతగా మార్చింది. అర్జునుడి పతాకంపై పర్వతాన్ని మోసుకొస్తున్న హనుమంతుడి బొమ్మ ఉంటుంది. "జెండాపై కపిరాజు(హనుమంతుడు)" అని అందుకే అంటారు. అర్జునుడి ఆ పతాకమే విజయావారి లోగోలోనూ ఉంటుంది. లోగోలో "క్రియా సిద్ధి స్సత్వే భవతి" అనే ఆర్యోక్తి ఉంటుంది.
అయ్యదేవర పురుషోత్తమరావు
అయ్యదేవర జంటనగరాల్లో పలు సంస్థల్ని స్థాపించాడు. 1960లో "విజ్ఞాన దీపిక", 1961లో "విద్యానగర నాట్యమండలి", 1967లో "ఆంధ్రనాట్య విజ్ఞానసమితి", 1973లో "సి.ఎస్‌.ఆర్‌. కళామందిరం" వంటి సంస్థలను నెలకొల్పాడు. హైదరాబాదు త్యాగరాయ గానసభ సంయుక్తాధ్వర్యంలో అయ్యదేవర పురుషోత్తమరావు నాటకాలను ప్రదర్శిస్తున్నాడు. ప్రతి ఏడాది సి.ఎస్‌.ఆర్‌ జయంతిని ఘనంగా నిర్వహిస్తూండడం మరో విశేషం.